Dialogurile pe teme cotidiene și politice sunt vii, presărate de metafore și comparații neobișnuite (de pildă, într-o piață arsă de rebeli, "pe un zid exterior, un bancomat atârna ca un ochi scos din orbită"); tipurile de personaje sunt greu de uitat (localnici sau ghizi – cum ar fi "beduinul" egiptean cu păr roșu, supranumit Turbo din cauza pasiunii pentru automobile, așa cum pe vremuri beduinii erau pasionați de cai); iar autenticitatea emoției e pe măsura tragediilor întâmpinate (moartea unui coleg jurnalist în Uganda).